Крис Кайл е роден на 8 април 1974 година в Одеса, Тексас, в семейството на учител в неделно училище. След като завършва гимназия и след кратка кариера като ездач в родео, през 1999 година постъпва в корпуса на Военноморските тюлени. След 2003 година участва в Иракската война. Кайл се уволнява от армията през 2009 година, след което работи в компания за тактическо обучение. През 2012 година издава автобиографичната книга "„American Sniper“". На 2 февруари 2013 година Крис Кайл е застрелян на стрелбище край Чок Маунтин от бившия военен, диагностициран с шизофрения, Еди Рей Рут. Рут е признат за виновен и осъден на доживотен затвор без право на замяна.